paragraph_text: Finale FIFA Svjetskog klupskog prvenstva 2000. bio je nogometni susret odigran 14. siječnja 2000. na Maracani u Rio de Janeiru. Bilo je to brazilsko finale Svjetskog klupskog prvenstva između Corinthiansa i Vasca da Game, koje je određivalo pobjednika prvog Svjetskog prvenstva. Nakon utakmice bez pogodaka u prvih 120 minuta, išlo se na izvođenje jedanaesteraca, u kojima je Corinthians slavio rezultatom 4:3, postavši tako prvi klupski prvak svijeta. Ovo je zasad jedino finale FIFA Svjetskog klupskog prvenstva u kojem su se sučelile dvije momčadi iz iste države.